18.

A határozat a következő cikkekkel egészül ki: „26c. cikk (1) A következő termékeknek, anyagoknak, felszereléseknek, áruknak és technológiáknak a tagállamok állampolgárai részéről vagy a tagállamok területén keresztül, illetve a joghatóságuk alá tartozó vízi vagy légi járművekkel Irán részére, Iránban történő felhasználásra vagy Irán javára történő közvetlen vagy közvetett szolgáltatásához, eladásához vagy átadásához – függetlenül attól, hogy azok származási helye a tagállamok területén van-e – a Biztonsági Tanács eseti alapon kiadott engedélye szükséges: a) a Nukleáris Szállítók Csoportjának jegyzékében szereplő termékek, anyagok, felszerelések, áruk és technológiák; b) bármely további olyan termék, melyről a tagállam megállapítja, hogy elősegítheti Irán reprocesszálással, dúsítással vagy nehézvízzel kapcsolatos, az átfogó közös cselekvési tervvel nem összeegyeztethető tevékenységeit. (2) Az e cikk (1) bekezdésében meghatározott követelmény nem alkalmazandó a 2231 (2015) ENSZ BT-határozat B. melléklete 2. bekezdése c) pontjának első alpontjában említett, könnyűvizes reaktorokba szánt termékek Irán részére történő szolgáltatására, eladására vagy átadására. (3) Az (1) és (2) bekezdésben említett tevékenységekben részt vevő tagállamok biztosítják az alábbiakat: a) a Nukleáris Szállítók Csoportjának jegyzékében meghatározott iránymutatások értelemszerűen teljesülnek; b) valamennyi szállított termék végfelhasználásának és végfelhasználási helyének ellenőrzésére jogot szereztek, és ezt képesek is ténylegesen gyakorolni; c) adott esetben a szolgáltatástól, eladástól vagy átadástól számított tíz napon belül értesítik a Biztonsági Tanácsot; valamint d) a Nukleáris Szállítók Csoportjának jegyzékében felsorolt termékek, anyagok, felszerelések, áruk és technológiák szállítása esetén a szolgáltatástól, eladástól vagy átadástól számított tíz napon belül értesítik a NAÜ-t is. (4) Az (1) bekezdésben meghatározott követelmény nem alkalmazandó olyan termékek, anyagok, felszerelések, áruk és technológiák szolgáltatására, eladására vagy átadására, valamint az olyan kapcsolódó technikai segítségnyújtásra, képzésre, pénzügyi támogatásra, befektetésre és brókertevékenységre vagy egyéb szolgáltatásra, amely közvetlenül az alábbiakhoz kapcsolódik: a) a fordowi létesítmény két kaszkádjának a stabil izotópok előállításához szükséges átalakítása; b) a természetes urán ellenében szállított, 300 kilogrammot meghaladó iráni dúsítotturán-export; vagy c) az araki reaktornak az ilyen reaktorra vonatkozó jóváhagyott tervrajzokon és azt követően a jóváhagyott végleges tervrajzokon alapuló korszerűsítése, amennyiben a tagállamok biztosítják, hogy d) minden ilyen tevékenységre szigorúan az átfogó közös cselekvési tervnek megfelelően kerül sor; e) az ilyen tevékenységek megkezdése előtt tíz nappal értesítik a Biztonsági Tanácsot és a közös bizottságot; f) a Nukleáris Szállítók Csoportjának jegyzékében meghatározott iránymutatások értelemszerűen teljesülnek; g) valamennyi szállított termék végfelhasználásának és végfelhasználási helyének ellenőrzésére jogot szereztek, és ezt képesek is ténylegesen gyakorolni; és h) a Nukleáris Szállítók Csoportjának jegyzékében felsorolt termékek, anyagok, felszerelések, áruk és technológiák szállítása esetén a szolgáltatástól, eladástól vagy átadástól számított tíz napon belül értesítik a NAÜ-t is. (5) Az (1) bekezdésben említett termékek, anyagok, felszerelések, áruk és technológiák bármely iráni személynek, szervezetnek vagy szervnek, illetve Iránban történő felhasználás céljából történő szolgáltatásához, eladásához vagy átadásához, továbbá az ezekhez kapcsolódó technikai segítségnyújtásra, képzésre, finanszírozásra, pénzügyi támogatásra, befektetésre és brókertevékenységre vagy egyéb szolgáltatásra vonatkozóan a Biztonsági Tanács eseti alapon kiadott engedélye szükséges. (6) Ahhoz, hogy Irán, az iráni állampolgárok és az Iránban székhellyel rendelkező vagy az ottani joghatóság alá tartozó szervezetek, illetve az említettek nevében vagy irányítása szerint eljáró személyek vagy szervezetek, továbbá az említettek tulajdonában lévő vagy ellenőrzése alá tartozó szervezetek a Nukleáris Szállítók Csoportja jegyzékének 1. részében felsorolt uránkitermeléssel, -előállítással, illetve nukleáris anyagok és technológiák felhasználásával kapcsolatos kereskedelmi tevékenységbe fektessenek be a tagállamok joghatósága alá tartozó területeken, a Biztonsági Tanács eseti alapon kiadott engedélye szükséges. (7) A közös bizottság eseti alapon kiadott engedélye szükséges a tagállamok állampolgárai részéről vagy a lobogójuk alatt közlekedő vízi vagy légi járművek révén az (1) bekezdésben említett termékek, anyagok, felszerelések, áruk vagy technológiák Irántól történő beszerzéséhez, függetlenül attól, hogy azok származási helye Irán területén van-e. (8) Az érintett tagállam tájékoztatja a többi tagállamot az e cikkel összhangban kiadott engedélyekről és az e cikk alapján végzett tevékenységekről. 26d. cikk (1) Az exportáló tagállam illetékes hatóságainak eseti alapon kiadott engedélye szükséges a 26c. vagy a 26e cikk által nem szabályozott olyan termékeknek, anyagoknak, felszereléseknek, áruknak és technológiáknak a tagállamok állampolgárai részéről vagy a tagállamok területén keresztül, illetve a joghatóságuk alá tartozó vízi vagy légi járművekkel Irán részére, Iránban történő felhasználásra vagy Irán javára történő közvetlen vagy közvetett szolgáltatásához, eladásához vagy átadásához, melyek elősegíthetik a reprocesszálással, dúsítással, nehézvízzel kapcsolatos vagy egyéb tevékenységeket, függetlenül attól, hogy azok származási helye a területükön van-e. Az Unió megteszi a szükséges intézkedéseket annak érdekében, hogy meghatározza az e rendelkezés által érintett termékek körét. (2) Az (1) bekezdésben meghatározott követelmény nem alkalmazandó az e bekezdésben említett, könnyűvizes reaktorokba szánt felszerelések Irán részére történő szolgáltatására, eladására vagy átadására. (3) Az (1) és (2) bekezdésben említett tevékenységekben részt vevő tagállamok biztosítják, hogy valamennyi szállított termék végfelhasználásának és végfelhasználási helyének ellenőrzésére jogot szereztek, és ezt képesek is ténylegesen gyakorolni. (4) Az (2) bekezdésben említett tevékenységekben részt vevő tagállamok biztosítják, hogy az ilyen tevékenységek megkezdésétől számított tíz napon belül tájékoztatják a többi tagállamot. (5) Az (1) bekezdésben meghatározott követelmény nem alkalmazandó olyan termékek, anyagok, felszerelések, áruk és technológiák szolgáltatására, eladására vagy átadására, valamint az olyan kapcsolódó technikai segítségnyújtásra, képzésre, pénzügyi támogatásra, befektetésre és brókertevékenységre vagy egyéb szolgáltatásra, amely közvetlenül az alábbiakhoz kapcsolódik: a) a fordowi létesítmény két kaszkádjának a stabil izotópok előállításához szükséges átalakítása; b) a természetes urán ellenében szállított, 300 kilogrammot meghaladó iráni dúsítotturán-export; vagy c) az araki reaktornak az ilyen reaktorra vonatkozó jóváhagyott tervrajzokon és azt követően a jóváhagyott végleges tervrajzokon alapuló korszerűsítése, amennyiben a tagállamok biztosítják, hogy d) minden ilyen tevékenységre szigorúan az átfogó közös cselekvési tervnek megfelelően kerül sor; e) az ilyen tevékenységek megkezdése előtt tíz nappal tájékoztatják a többi tagállamot; valamint f) valamennyi szállított termék végfelhasználásának és végfelhasználási helyének ellenőrzésére jogot szereztek, és ezt képesek is ténylegesen gyakorolni. (6) Az (1) bekezdésben meghatározott termékek, anyagok, felszerelések, áruk és technológiák bármely iráni személynek, szervezetnek vagy szervnek, illetve Iránban történő felhasználás céljából történő szolgáltatásához, eladásához vagy átadásához, továbbá az ezekhez kapcsolódó technikai segítségnyújtásra, képzésre, finanszírozásra, pénzügyi támogatásra, befektetésre és brókertevékenységre vagy egyéb szolgáltatásra vonatkozóan az érintett tagállam illetékes hatóságainak eseti alapon kiadott engedélye szükséges. (7) Ahhoz, hogy Irán, az iráni állampolgárok és az Iránban székhellyel rendelkező vagy az ottani joghatóság alá tartozó szervezetek, illetve az említettek nevében vagy irányítása szerint eljáró személyek vagy szervezetek, továbbá az említettek tulajdonában lévő vagy ellenőrzése alá tartozó szervezetek az (1) bekezdésben említett tevékenységekkel kapcsolatos kereskedelmi tevékenységbe fektessenek a tagállamok joghatósága alá tartozó területeken, az érintett tagállam illetékes hatóságainak eseti alapon kiadott engedélye szükséges. (8) Az érintett tagállam illetékes hatóságai által eseti alapon kiadott engedélye szükséges a tagállamok állampolgárai részéről vagy a lobogójuk alatt közlekedő vízi vagy légi járművek révén az (1) bekezdésben említett termékek, anyagok, felszerelések, áruk vagy technológiák Irántól történő beszerzéséhez, függetlenül attól, hogy azok származási helye Irán területén van-e. (9) A tagállamok illetékes hatóságai nem adhatnak engedélyt az (1) bekezdésben említett termékek, anyagok, felszerelések, áruk vagy technológiák szolgáltatására, eladására, átadására vagy beszerzésére, ha megállapítják, hogy az adott szolgáltatás, eladás, átadás vagy beszerzés, illetve az adott szolgáltatás nyújtása az átfogó közös cselekvési tervvel össze nem egyeztethető tevékenységekhez járulna hozzá. (10) Az érintett tagállam az e cikk szerinti engedély megadására irányuló szándékáról legalább tíz nappal annak kiadása előtt tájékoztatja a többi tagállamot. 26e. cikk (1) Tilos a Rakétatechnológiai Ellenőrzési Rendszer jegyzékében szereplő termékeknek, anyagoknak, felszereléseknek, áruknak és technológiáknak, valamint az esetlegesen atomfegyverek hordozóeszközeinek fejlesztésére felhasználható bármely további terméknek a tagállamok állampolgárai részéről vagy a tagállamok területén keresztül, illetve a joghatóságuk alá tartozó vízi vagy légi járművekkel Irán részére, Iránban történő felhasználásra vagy Irán javára történő közvetlen vagy közvetett szolgáltatása, eladása vagy átadása, függetlenül attól, hogy azok származási helye a területükön van-e. Az Unió megteszi a szükséges intézkedéseket annak érdekében, hogy meghatározza az e rendelkezés által érintett termékek körét. (2) Tilos továbbá: a) közvetlenül vagy közvetetten bármely Iránban található személynek, szervezetnek vagy szervnek, illetve Iránban történő felhasználás céljából olyan technikai segítséget vagy képzést, beruházást vagy brókertevékenységet nyújtani, amely az (1) bekezdésben meghatározott termékekkel, anyagokkal, felszerelésekkel, árukkal és technológiákkal, valamint az ezen termékek, anyagok, felszerelések, áruk és technológiák rendelkezésre bocsátásával, előállításával, karbantartásával vagy használatával kapcsolatos; b) közvetlenül vagy közvetetten bármely Iránban található személynek, szervezetnek vagy szervnek, illetve Iránban történő felhasználás céljából az (1) bekezdésben említett termékekkel és technológiával kapcsolatos finanszírozást vagy pénzügyi segítséget nyújtani, beleértve különösen az ezen termékek és technológiák szolgáltatására, eladására, átadására vagy kivitelére vonatkozó, vagy az ezzel összefüggő technikai segítség, képzés, szolgáltatás vagy segítség nyújtásával kapcsolatos támogatásokat, kölcsönöket és exporthitel-biztosítást; c) olyan tevékenységben tudatosan vagy szándékosan részt venni, amelynek célja vagy hatása az a) és b) pontban említett tilalmak megkerülése; d) Irán, az iráni állampolgárok és az Iránban székhellyel rendelkező vagy az ottani joghatóság alá tartozó szervezetek, illetve az említettek nevében vagy irányítása szerint eljáró személyek vagy szervezetek, továbbá az említettek tulajdonában lévő vagy ellenőrzése alá tartozó szervezetek részéről az (1) bekezdésben említett tevékenységekkel kapcsolatos kereskedelmi tevékenységbe történő befektetés a tagállamok joghatósága alá tartozó területeken. (3) Tilos a tagállamok állampolgárai részéről vagy a lobogójuk alatt közlekedő vízi vagy légi járművek révén az (1) bekezdésben említett termékek, anyagok, felszerelések, áruk vagy technológiák Irántól történő beszerzése, függetlenül attól, hogy azok származási helye Irán területén van-e. 26f. cikk (1) Az exportáló tagállam illetékes hatóságainak eseti alapon kiadott engedélye szükséges a grafitnak és nyers- vagy félig feldolgozott fémeknek – például az alumíniumnak és az acélnak – a tagállamok állampolgárai részéről vagy a tagállamok területén keresztül, illetve a joghatóságuk alá tartozó vízi vagy légi járművekkel Irán részére történő szolgáltatásához, eladásához vagy átadásához, függetlenül attól, hogy azok származási helye a területükön van-e. Az Unió megteszi a szükséges intézkedéseket annak érdekében, hogy meghatározza az e rendelkezés által érintett termékek körét. (2) Szintén az érintett tagállam illetékes hatóságának engedélye szükséges a következőkhöz: a) az (1) bekezdésben említett termékekhez kapcsolódó technikai segítség, képzés vagy más szolgáltatás nyújtása; b) finanszírozás vagy pénzügyi segítség nyújtása az (1) bekezdésben említett termékek szolgáltatásához, eladásához, vagy átadásához, vagy az ezzel összefüggő technikai segítségnyújtáshoz vagy képzéshez. (3) A tagállamok illetékes hatóságai nem adhatnak engedélyt az (1) bekezdésben említett termékek, anyagok, felszerelések, áruk vagy technológiák szolgáltatására, eladására vagy átadására, ha: a) megállapítják, hogy az adott szolgáltatás, eladás vagy átadás, illetve az adott szolgáltatás nyújtása i. hozzájárulna a reprocesszálással, dúsítással vagy nehézvízzel, illetve egyéb nukleáris vonatkozású tevékenységgel kapcsolatos, az átfogó közös cselekvési tervvel össze nem egyeztethető tevékenységekhez; ii. hozzájárulna az iráni ballisztikusrakéta-programhoz; vagy iii. közvetlenül vagy közvetetten az Iráni Forradalmi Gárda hasznára válna; b) az ilyen termékek vagy segítség nyújtásáról szóló szerződések nem tartalmaznak megfelelő biztosítékokat a végfelhasználót illetően. (4) Az érintett tagállam az e cikk alapján kiadandó engedély megadására irányuló szándékáról legalább tíz nappal annak kiadása előtt tájékoztatja a többi tagállamot. 26g. cikk (1) Az exportáló tagállam illetékes hatóságainak eseti alapon kiadott engedélye szükséges az ipari folyamatok integrálását szolgáló szoftvereknek a tagállamok állampolgárai részéről vagy a tagállamok területén keresztül, illetve a joghatóságuk alá tartozó vízi vagy légi járművekkel Irán részére történő szolgáltatásához, eladásához vagy átadásához, függetlenül attól, hogy azok származási helye a területükön van-e. Az Unió megteszi a szükséges intézkedéseket annak érdekében, hogy meghatározza az e rendelkezés által érintett termékek körét. (2) Szintén az érintett tagállam illetékes hatóságának engedélye szükséges a következőkhöz: a) az (1) bekezdésben említett termékekhez kapcsolódó technikai segítség, képzés vagy más szolgáltatás nyújtása; b) finanszírozás vagy pénzügyi segítség nyújtása az (1) bekezdésben említett termékek eladásához, szolgáltatásához vagy átadásához, vagy az ezzel összefüggő technikai segítségnyújtáshoz vagy képzéshez. (3) A tagállamok illetékes hatóságai nem adhatnak engedélyt az (1) bekezdésben említett termékek, anyagok, felszerelések, áruk vagy technológiák szolgáltatására, eladására vagy átadására, ha: a) megállapítják, hogy az adott szolgáltatás, eladás vagy átadás, illetve az adott szolgáltatás nyújtása i. hozzájárulna a reprocesszálással, dúsítással, vagy nehézvízzel kapcsolatos, az átfogó közös cselekvési tervvel össze nem egyeztethető tevékenységekhez; ii. hozzájárulna az iráni ballisztikusrakéta-programhoz; vagy iii. közvetlenül vagy közvetetten az Iráni Forradalmi Gárda hasznára válna; b) az ilyen termékek vagy segítség nyújtásáról szóló szerződések nem tartalmaznak megfelelő biztosítékokat a végfelhasználót illetően. (4) Az érintett tagállam az e cikk alapján kiadandó engedély megadására irányuló szándékáról legalább tíz nappal annak kiadása előtt tájékoztatja a többi tagállamot.”.